ಸುಂದರವಾಗಿರುವುದೇ ತಪ್ಪಾಯ್ತು- ಸಿಕ್ಕಾಪಟ್ಟೆ ಚಂದ ಎಂದು ನಟಿಯನ್ನು ನಿಷೇಧಿಸಿದ್ರು!

ಪನೋಮ್ ಪೆನ್: ಸಾಮಾನ್ಯವಾಗಿ ಎಲ್ಲರನ್ನೂ ತಕ್ಷಣ ಸೆಳೆಯೋದು ಸೌಂದರ್ಯ. ಅದು ವಸ್ತುವಾಗಿದ್ದರೂ ಸರಿ ಮನುಷ್ಯರಾಗಿದ್ದರೂ ಸರಿ, ಸುಂದರವಾಗಿ ಯಾವುದು ಇರುತ್ತೆ ಜನ ಅತ್ತ ಮುಖ ಮಾಡುತ್ತಾರೆ. ಆದರೆ ಕಾಂಬೋಡಿಯಾದಲ್ಲಿ ನಟಿಯೊಬ್ಬಳು ಅಗತ್ಯಕ್ಕಿಂತ ಹೆಚ್ಚು ಸುಂದರವಾಗಿದ್ದಾಳೆ ಎಂದು ಆಕೆಗೆ ಅಲ್ಲಿನ ಸರ್ಕಾರ ನಿಷೇಧ ಹೇರಿದೆ.

ಸುಂದರವಾಗಿ ಕಾಣಲು ಹುಡುಗಿಯರು ಇನ್ನಿಲ್ಲದ ಕಸರತ್ತು ಮಾಡ್ತಾರೆ. ಸೌಂದರ್ಯ ವರ್ಧಕ, ಬ್ಯೂಟಿಪಾರ್ಲರ್ ಮೊರೆ ಹೋಗ್ತಾರೆ. ಆದರೆ ಕಾಂಬೋಡಿಯಾದಲ್ಲಿ ನಟಿಯೊಬ್ಬಳಿಗೆ ತನ್ನ ಅತೀಯಾದ ಸೌಂದರ್ಯವೇ ಮುಳುವಾಗಿದೆ. ಕಾಂಬೋಡಿಯನ್ ನಟಿ ಡೆನಿ ನಾನ್(26) ಈಗ ಭಾರಿ ಸುದ್ದಿಯಲ್ಲಿದ್ದಾಳೆ. ಹೌದು, ಡೆನ್ನಿ ನಾನ್‍ಗೆ ಕಾಂಬೋಡಿಯಾ ಸರ್ಕಾರ ಆಕೆ ಸಿಕ್ಕಾಪಟ್ಟೆ ಸುಂದರವಾಗಿದ್ದೀಯ ಎಂದು ಒಂದು ವರ್ಷದ ನಿಷೇಧ ವಿಧಿಸಿದೆ.

ಡೆನ್ನಿ ಫೋಟೋಗಳು ದೇಶದ ನೀತಿ ಸಂಹಿತೆಯನ್ನು ಉಲ್ಲಂಘಿಸುವಂತಿದೆ. ಅಗತ್ಯಕ್ಕಿಂತ ಹೆಚ್ಚು ಸುಂದರವಾಗಿದ್ದಾಳೆ ಎಂಬುದೇ ನಟಿಯ ನಿಷೇಧಕ್ಕೆ ಕಾರಣ ಎಂದು ಕಾಂಬೋಡಿಯನ್ ಸಂಸ್ಕೃತಿ ಮತ್ತು ಕಲೆ ಸಚಿವಾಲಯ ತಿಳಿಸಿದೆ.

ಈ ರೀತಿ ನಿಷೇಧಕ್ಕೊಳಗಾಗುವಂತಹ ಯಾವುದೇ ಕೆಲಸ ನಾನು ಮಾಡಿಲ್ಲವೆಂದು ಡೆನ್ನಿ ಹೇಳಿದ್ದಾರೆ. ಡೆನ್ನಿ ಫೇಸ್‍ಬುಕ್ ಪೇಜ್ ಹೊಂದಿದ್ದು, ಅದರಲ್ಲಿ ಆಕೆಯನ್ನು 30 ಲಕ್ಷಕ್ಕೂ ಹೆಚ್ಚು ಮಂದಿ ಫಾಲೋ ಮಾಡುತ್ತಿದ್ದಾರೆ.